
Marami pang hamon sa pagsusulong 
ng usapang pangkapayapaan 


National Democratic Front of the Philippines 

(NDFP), idineklara ng Komite Sentral at Ko- 
misyong Militar ng Partido Komunista ng Pilipinas 
at Pambansang Konseho ng NDFP ang 18-araw na 
unilateral na tigil-putukan ngayong Disyembre 
16, 2010 hanggang Enero 3, 2011. Ang gayong 
unilateral na deklarasyon ng suspensyon ng mga 
opensibang aksyong militar ng Bagong Hukbong 
Bayan (BHB) ay inilabas ng pamunuan ng Partido 
at NDFP sa batayang makatao at bilang pagpapa- 
kita ng kagandahang-loob sa pagdiriwang ng tra- 
disyunal na kapistahan ng Pasko at Bagong Taon. 
May katugon at kasabay ding deklarasyon ang 
gubyernong Aquino. 

Layunin ng kagandahang-loob ng NDFP at 
magkatugong tigil-putukan ng NDFP at ng Gub- 
yerno ng Republika ng Pilipinas (GRP) na likhain 
ang mainam na kundisyon para sa usapang pang- 
kapayapaan. Nais nitong hikayatin ang pagpapa- 
laya sa mga ikinulong na konsultant at istap ng 
NDFP sa usapang pangkapayapaan at iba pang bi- 
langgong pulitikal, ang lubos na pagsasakatupa- 
ran ng Joint Agreement on Safety and Immunity 
Guarantees (JASIG), ang pagwawakas sa mga 
paglabag sa karapatang-tao alinsunod sa pagta- 
taguyod sa Comprehensive Agreement on Respect 
for Human Rights and International Humanitarian 
Law (CARHRIHL), at ang pagpapahusay ng mga 

kundisyon para sa pagpapatuloy ng usapang 
pangkapayapaan. 

Ang magkatugong tigil-putukan ng GRP at 
NDFP ay resulta ng pagsisikap ng mga panel nito 
sa impormal na pag-uusap sa Hongkong nitong 
unang linggo ng Disyembre. Tinatanaw ang pag- 
daraos ng mga panimulang usapan sa Enero at 
pormal na pagpapatuloy ng mga usapan sa Pebre- 

ro na kapwa idaraos sa Oslo, 
Norway. 

Umaasa ang mga rebolusyo- 
naryong pwersa at mamamayang 
Pilipino na hindi masasayang 
ang magagandang panimulang 
hakbangin. Matagal nang kahili- 
ngan ng mga rebolusyonaryong 
pwersa at mamamayang Pilipino 
sa GRP na tugunan ang mga si- 
gaw para sa pambansa at panli- 
punang paglaya at katarungan, 
at makiisa sa kahilingang idaan 
sa usapang kapayapaan ang 
paglutas sa mga suliraning si- 
yang nasa ugat ng umiigting na 
gera sibil sa bansa. 

Sa muling pagbubukas ng 
pormal na usapang pangkapaya- 
paan, nakahanda ang NDFP na 
humakbang pasulong sa mga su- 
sunod na adyenda ng pag-uu- 
sap. Gayunpaman, sadyang ma- 
rami pang kailangang gawin ang 
rehimeng Aquino upang patuna- 
yan na ito ay sinsero at seryoso 
sa paghahanap ng solusyong 
pulitikal sa gera sibil. Marami 
ring dapat ituwid ang rehimeng 
Aquino sa mga ginawa na nitong 

Ang Ang Bayan ay inilalabas sa 
wikang Pilipino, Bisaya, Iloko, Hili- 

mga mambabasa na magpaabot ng 

hakbangin sa unang limang bu- 
wan ng paghahari nito. Deter- 
minado ang rebolusyonaryong 
kilusan na panagutin ang GRP sa 
mga obligasyon nito sa mga 
nagdaang kasunduan. 

Nitong nakaraang limang bu- 
wan, nabigo si Aquino na pala- 
yain ang mga konsultant at is- 
tap ng NDFP sa usapang pangka- 
payapaan na dinakip at ikinu- 
long ng militar batay sa mga ga- 
wa-gawang kaso. Ang pagbi- 
langgo sa kanila ay labag kapwa 
sa JASIG (na nagbibigay-protek- 
syon sa mga tauhan ng NDFP na 
sangkot sa usapan) at sa 
CARHRIHL. Nakakulong pa rin 
hanggang ngayon ang mga kon- 
sultant ng NDFP na ibinilanggo 
sa ilalim ng nagdaang rehimeng 
Arroyo. 

Bigo rin ang rehimeng Aqui- 
no na gumawa ng mga hakba- 
ngin para iwasto ang ginawang 
pagdukot at patuloy na paglili- 
him sa katayuan ng iba pang 
mga kasamang konsultant ng 
NDFP na sina Kasamang Leo Ve- 
lasco, Prudencio Calubid at Ro- 

gelio Calubad, gayundin sa asa- 
wa at pamangkin ni Calubid at 
dalawa pa niyang istap. Sila ay 
pawang dinukot ng mga operati- 
bang militar noong 2006, ngu- 
nit itinangging ilitaw at iharap 
sa mga hukuman at pinanga- 
ngambahang patay na. Patuloy 
na naghahanap ng katarungan 
ang kanilang mga kamag-anak, 
kasama at kaibigan. 

Kailangan pa ring gumawa si 
Aquino ng mapagpasyang hak- 
bangin para kagyat na mapalaya 
ang Morong 43, gayong kinilala 
niyang iligal ang proseso ng 
pagdakip at sa harap ng mala- 
wak na panawagan sa bansa at 
buong daigdig para sa kanilang 
paglaya. 

Higit sa lahat, tumanggi ang 
rehimeng Aquino na itigil ang 
Oplan Bantay Laya (OBL), ang 
malawakang kampanya ng panu- 
nupil na halos isang dekadang 
nanalasa sa ilalim ng rehimeng 
Arroyo. Sa halip, iniutos ni 
Aquino ang pagpapalawig ng 
OBL hanggang sa katapusan ng 
taon habang inihahanda pa ang 
kapalit niyon. 

Walang ginagawang pagwa- 
wasto si Aquino sa OBL. Ang 
pagpapalawig nito ay nagbun- 
sod ng pagpapatuloy ng mala- 
wakang paglabag sa karapatang- 
tao sa buong bansa. Nitong na- 
karaang limang buwan, hindi 
bababa sa isa kada linggo ang 
biktima ng ekstrahudisyal na pa- 
mamaslang na tumatarget pa- 
ngunahin sa mga progresibong 
lider--manggagawa at -magsasa- 
ka. Patuloy ang pananalasa ng 
mga operasyong militar sa kana- 
yunan na gumigipit at nagpapa- 
hirap sa mamamayan. Tumam- 
pok kamakailan ang pagkaka- 

paslang kay Leonardo Co ng mga 
nag-ooperasyong tauhan ng 
19th IB sa Kananga, Leyte no- 
ong Nobyembre 15. 

Daang libo na ang mga bikti- 
ma ng mga pagyurak sa karapa- 
tang-tao, kabilang ang buu-bu- 
ong mga komunidad na pinala- 
yas o kaya'y sinalanta ng mga 
operasyong militar. Patuloy ang 
mga pagdukot at pagtortyur. Pa- 
tuloy ang mga atake sa mga li- 
gal na demokratikong organisa- 
syon. Patuloy na nagdurusa ang 
mahigit 400 bilanggong puliti- 
kal. Grabeng kalupitan ang ipi- 
namamalas ng rehimeng Aquino 
sa ginawa nitong pagbuwag sa 
mga bahay ng mga maralita ng 
lunsod. 

Kailangang itaguyod ni Aqui- 
no ang CARHRIHL bilang pagpa- 
pamalas ng kahandaan nitong 
itaguyod ang mga kasunduang 
pinasok ng GRP nitong nakara- 
ang mga taon. Dapat bigyang- 
katarungan ang libu-libong bik- 
tima ng pang-aabusong militar, 
ang mga biktima ng masaker sa 
Hacienda Luisita at ang mga 
biktima ng pagdukot. Dapat ipa- 
tupad ang kasunduang bigyan 
ng bayad-pinsala ang mga bikti- 
ma ng mga paglabag sa karapa- 
tang-tao sa panahon pa ng pa- 
sistang diktadurang US-Marcos. 

Dapat isagawa ng rehimeng 
Aquino ang seryosong mga hak- 
bangin upang ihinto ang 
lansakang paglabag sa karapa- 
tang-tao. Dapat magkaroon ng 
pundamental na pagbabago sa 
pinaiiral nitong balangkas sa 
pagharap sa mga hinaing at 
paglaban ng bayan. Dapat ma- 
pagpasyang iwaksi ang mga di- 
nisenyo ng US na pasistang dok- 
trinang “kontra-insurhensya” sa 

likod ng OBL. Hindi sasapat ang 
mga pabalat-bungang “progra- 
mang pangkarapatang-tao” ng 
AFP na wala namang iwinawasto 
sa nagdaan nitong mga abuso at 
nagsisilbi lamang na pantakip 
sa pagpapatuloy ng mga pang- 
aabusong ito. Hanggat sunud- 
sunuran sa US COIN, magpapa- 
tuloy ang prayoridad ng rehimen 
sa brutal na gera laban sa ma- 
mamayan na patatamisin la- 
mang ng mapanlinlang na say- 
war, retorika, palimos at iba 
pang gimik. Ang usapang pang- 
kapayapaan ay magsisilbi la- 
mang na instrumento para sa 
pagpapasuko sa mga rebolusyo- 
naryong pwersa at panlilinlang 
ng mamamayan. 

Sa pagpasok sa susunod na 
sustantibong adyenda hinggil sa 
mga repormang sosyo-ekonomi- 
ko, isusulong ng NDFP ang usa- 
pin ng pagtatayo at pagpapaun- 
lad ng nagsasariling pamban- 
sang ekonomya at pagsusulong 
ng pambansang industriyalisa- 
syon, tunay na repormang agrar- 
yo at iba pang programang 
pangkaunlaran ng bansa. Sa ka- 
sunod pang adyenda hinggil sa 
mga repormang pampulitika at 
konstitusyunal, igigiit ng NDFP 
ang pambansang kasarinlan mu- 
la sa kontrol ng imperyalismong 
US at ang tunay na demokrasya 
laban sa monopolyong kontrol 
ng malalaking asendero at kum- 
prador burgesya sa kapangyari- 
hang pampulitika. 

Batid ng mga rebolusyonar- 
yong pwersa na taliwas ang mga 
ito sa kasalukuyang pinaiiral na 
mga patakaran ng rehimeng 
Aquino. Taliwas ito sa pagpanig 
sa malalaking asendero laban sa 
pagpapatupad ng reporma sa lu- 


pa. Taliwas din ito sa isinasaka- 
tuparang programa para sa Pub- 
lic-Private Partnership at pagsa- 
lalay sa dayuhang pamumuhu- 
nan at pangungutang. Taliwas 
ito sa ginawang mga pagkaltas 
sa badyet sa edukasyon, kalusu- 
gan at iba pang panlipunang 
serbisyong lubhang kinakaila- 
ngan ng naghihirap na malawak 
na mamamayan. Taliwas ito sa 
programang (Conditional Cash 
Transfer na ipinataw ng World 
Bank upang malulong ang ma- 
mamayan at ang bansa mismo 
sa paglilimos at pangungutang. 
Taliwas ito sa mga makaisang- 
panig na tratado sa US, tulad ng 
Visiting Forces Agreement at ka- 
ugnay nitong Mutual Defense 
Treaty. Taliwas ito sa kalahatan 
ng umiiral na relasyong amo-at- 
papet sa pagitan ng US at ng lo- 
kal na naghaharing estado at re- 
himen. 

Dahil dito, sadyang magi- 
ging maganit at mahirap ang 
proseso ng negosasyon at pag- 


bubuo ng mga kasunduan. 
Kaalinsabay at sa balangkas ng 
pagsusulong ng armadong 


pakikibaka at mga pakikibakang 
bayan, itinutulak nang walang 
ilusyon ng mga rebolusyonar- 
yong pwersa ang usapang pang- 
kapayapaan. Batid ng mama- 
mayan na wala silang anupaman 
kung walang hukbong bayan at 
walang digmang bayan. Tangan 
ang mga sandatang ito, puspu- 
sang isusulong ng NDFP ang 
usapang pangkapayapaan upang 
lalong patingkarin ang pam- 
bansa at demokratikong mga ad- 
hikaing ipinaglalaban ng mama- 
mayan at lalong mapalawak ang 
suporta para sa mga pakikiba- 
kang ito. AB 

bong Bayan (BHB) at milisyang bayan ang kautusan para sa ti- 


Tiers baya namin sa lahat ng kumand at yunit ng Bagong Huk- 


gil-putukan na magsisimula oras na maglabas ng sabay at katu- 
gong kautusan para sa tigil-putukan ang Gubyerno ng Republika ng 
Pilipinas (GRP) sa mga pwersang militar, pulisya at paramilitar ni- 
to, sa 00:01H ng 16 Disyembre 2010 hanggang 23:59 ng 03 Enero 


2011. 


Alinsunod sa tigil-putukan 
kapwa ng GRP at National De- 
mocratic Front of the Philip- 
pines (NDFP), lahat ng kumand 
at yunit ng BHB ay titigil sa 
paglulunsad ng mga opensibong 
operasyon laban sa mga arma- 
dong yunit at tauhan ng Armed 
Forces of the Philippines (AFP), 
Philippine National Police (PNP) 
at mga pwersang paramilitar ng 
GRP. 

Habang umiiral ang tigil-pu- 
tukan, lahat ng kumand at yunit 
ng BHB at ang milisyang bayan 
ay magmamantini ng modang 
depensibo kapwa sa estratehiko 
at taktikal na antas ngunit ma- 


nanatiling alerto laban sa anu- 
mang panghihimasok sa teritor- 
yo ng demokratikong gubyer- 
nong bayan, paniniktik o open- 
sibong operasyon ng mga arma- 
dong kumand at yunit ng GRP. 
Gagawin lamang ang aktibong 
pagdepensa sa sarili sa harap ng 
malinaw at napipintong panga- 
nib. 

Ang lahat ng mapandigmang 
aksyon o kilos ng kaaway na ar- 
madong pwersa ay susubayba- 
yan at iuulat pataas alinsunod 
sa istruktura ng kumand ng Ba- 
gong Hukbong Bayan at pamu- 
nuan ng Partido Komunista ng 
Pilpinas at National Democratic 
Front of 
the Philip- 
pines 
upang ma- 
bigyan ng 
tuluy-tu- 
loy, napa- 
panahon 
at wastong 
imporma- 
syon ang 
NDFP Ne- 
gotiating 


Panel hinggil sa mga pagtalima 
o paglabag sa tigil-putukan. 

Ang mga upisyal at myembro 
ng AFP at PNP na walang seryo- 
song pananagutan maliban la- 
mang sa kanilang pagiging 
myembro ng kani-kanyang arma- 
dong yunit ay hindi aarestuhin 
o parurusahan. Bilang mga indi- 
bidwal, maaari silang pahintulu- 
tang pumasok sa teritoryo ng 
demokratikong gubyernong ba- 
yan para personal na bumisita 
sa mga kamag-anak at kaibigan. 

Ang buong kautusan sa tigil- 
putukang ito ay inilalabas sa 
batayang makatao at bilang 
pagmamagandang-loob upang 
mapahintulutan ang mga ku- 
mand, yunit at tauhan ng nagla- 
labanang mga hukbo ng GRP at 
NDFP na ipagdiwang ang tradi- 
syunal na mga pista upisyal at 
magsaya sa diwa ng Kapaskuhan 
at Bagong Taon. 

Umaasa kami na ang pagma- 
magandang-loob at tigil-putu- 
kan sa pagitan ng GRP at NDFP 
ay makalilikha ng mas mainam 
na kundisyon para sa negosa- 
syong pangkapayapaan at mag- 
bubunsod ng pagpapalaya ng 
mga bilanggong pulitikal, sa lu- 
bos na pagtupad sa Joint Agree- 
ment on Safety and Immunity 
Guarantees, sa pagtatapos sa 
mga paglabag sa karapatang-tao 
bilang pagtalima sa Comprehen- 
sive Agreement on Respect for 
Human Rights and International 
Humanitarian Law, sa paglulun- 
sad ng panimulang mga pag-uu- 
sap ng mga kinatawan ng GRP at 
NDFP Negotiating Panel sa Oslo 
sa Enero 2011 at muling pagbu- 
bukas ng pormal na pag-uusap 
ng mga panel sa Oslo sa Pebrero 
2011. JABI 

MATATAGUMPAY NA OPENSIBA NG BHB Mr 


Ambus sa ComVal at iba pang 
opensiba ng BHB 


imang sundalo ng 5th Scout 
Lee Company ang napa- 

tay at sampung iba pa ang 
nasugatan nang tambangan ng 
isang platun ng Bagong Huk- 
bong Bayan (BHB) sa ilalim ng 
Rhyme Petalcorin Command-BHB 
(RPC-BHB) ang kanilang yunit sa 
Barangay Paloc, Maragusan, 
Compostela Valley noong No- 
byembre 30. Umabot sa 50 sun- 
dalo ng 5th Scout Ranger Com- 
pany ang nagsagawa ng opera- 
syon. Para mapangibabawan nila 
ang disbentahe sa lakas, guma- 
mit ang mga Pulang mandirigma 


ng BHB ng tatlong command-de- 
tonated explosive na direktang 
tumama sa kolum ng mga sunda- 
lo. Isang mandirigma, si Kasa- 
mang Boogie, ang napatay sa la- 
banang ito. 

Samantala, sa Negros Orien- 
tal, tinambangan ng BHB noong 
Nobyembre 20 ng umaga ang 
isang iskwad ng Candalanon 
CAFGU detatsment sa Barangay 
Trinidad, Guihulngan City. Na- 
patay sina S/Sgt. Rey Palomaria, 
hepe ng nasabing detatsment, 
at isa pang kasapi ng CAFGU ha- 
bang nasugatan ang dalawa 


pang paramilitar. Nakakumpiska 
ang mga Pulang mandirigma ng 
isang awtomatikong ripleng 
M14 at mga bala. 

Pinalaya naman ng BHB si 
Cpl. Daiem Amsali Hadjaie ng 
25th IB, 10th ID ng Philippine 
Army noong Nobyembre 28. Ito 
ay makaraan ng 12 araw na 
pagkakadetine bilang bihag-ng- 
digma. Ligtas at maayos na ipi- 
nasa siya ng custodial unit ng 
Conrado Heredia Command 
(CHC-BHB) kay Davao City Vice 
Mayor Rodrigo Duterte. Dinakip 
ng BHB si Hadjaie noong Nob- 
yembre 16 nang dumaan siya sa 
tsekpoynt ng mga Pulang 
mandirigma ng CHC sa Sityo Ma- 
batas, Upper Monkayo, Com- 
postela Valley. AB 


Ma? na binuwag ng mga elemento ng Ma- 
nila Police District (MPD) ang kilos-protesta 
ng mga drayber ng kuliglig (pedicab na pinatatak- 
bo ng motor ng bangka) noong Disyembre 1 sa 
Maynila. Labing-anim na drayber ang inaresto at 
nagtamo ng matitinding sugat sa katawan. Mara- 
ming iba pa ang malubhang nasugatan. 

Nagrali ang 2,000 drayber sa Manila City Hall 
upang tutulan ang kautusan ni Mayor Alfredo Lim 
ng Maynila na pagbawalan ang mga kuliglig na 
bumyahe sa mayor na mga lansangan ng syudad. 
Ayon sa Alyansa ng Nagkakaisang Pedicab at Ku- 
liglig Drivers (ALNAPEDKU), hindi makatarungan 
ang utos dahil marami ang mawawalan ng hanap- 
buhay. Nagrali sila sa Korte Suprema upang humi- 
ngi ng pansamantalang pagtigil sa kautusan. 

Dakong tanghali, nakaipon ang mga drayber 
at kanilang mga kuliglig sa harap ng Mehan Gar- 
den. Pagsapit ng alas-2, sinimulan ng mga pulis 
ang pagbuwag sa rali at barikada ng mga drayber. 
Gamit ang trak ng bumbero, binomba ng tubig 
ang mga nagpoprotesta at ginamitan ng tirgas 

upang sapilitang itaboy. Pinagpapalo at kinalad- 
kad sa kalsada ang mga inarestong drayber. Uma- 
bot sa 20 kuliglig ang winasak ng mga pulis sa 
pamamagitan ng pag-araro sa mga ito gamit ang 
trak ng MPD. Ang mga inaresto ay sinampahan ng 
kasong iligal na pagtitipon, pandarahas at pam- 
babara sa trapiko. Inabot nang tatlong araw na 
nakadetine ang 13 inaresto bago makapagpyansa. 

Umani ng batikos ang marahas na pagbuwag 
sa demonstrasyon. Ang sitwasyon ng mga drayber 
ng kuliglig ay salamin ng labis na pagkaatrasado 
ng ekonomya kung saan ang malaking bahagi ng 
masang anakpawis ay walang hanapbuhay. Ang 
pag-oopereyt ng kuliglig ay isang paraan ng pag- 
angkop ng masang mala-proletaryado upang kahit 
papaano ay mayroon silang maiuwing kita para sa 
kanilang mga pamilya. Tahasang walang malasa- 
kit ang gubyerno nang sa halip na suportahan sa 
kanilang pagsisikap ay pinagbawalan pa sila sa 
kanilang hanapbuhay. Ang brutal na pasistang 
pandarahas sa kanila ay mag-uudyok lamang ng 
higit nilang paglaban. AB 

Mk MATATAGUMPAY NA OPENSIBA NG BHB 


13 sundalo, napatay 
sa ambus ng BHB sa Cagayan 


patay at dalawang sarhento ang nawawala matapos ang mag- 


[vae (13) tropa ng 17th IB ng Philippine Army ang na- 


kasunod na labanan sa pagitan ng mga Pulang mandirigma ng 
Bagong Hukbong Bayan (BHB) sa mga bayan ng Sto. Niño at Piat, 
Cagayan noong Nobyembre 20 at 21. 


Bandang ala-una ng hapon 
noong Nobyembre 20 nang mag- 
sagupa ang isang yunit ng Dani- 
lo Ben Command (DBC-BHB) sa 
West Cagayan at isang yunit ku- 
mando ng 17th IB sa kabundu- 
kan ng Barangay Balanni, Sto. 
Niño. Pagkaraan ng halos tat- 
long oras na labanan ay nagta- 
mo ang kaaway ng tatlong patay 
at dalawang sarhento ng sinasa- 
bing “elite force” ng 17th IB 
ang nawawala. Sa panig naman 
ng BHB, maayos itong nakaatras 
sa lugar ng labanan nang wa- 
lang kaswalti. 

Para makabawi sa kanilang 
kabiguan sa kamay ng BHB, 


nagpadala ng reimporsment ang 
kaaway noong Nobyembre 21. 
Alas-9:20 ng gabi nang papasok 
ang mga ito sa bayan ng Sto. 
Niño lulan ng limang siksbay at 
anim na Kennedy jeep. May da- 
la-dalang dalawang 105 mm Ao- 
witzer at isang Armed Personnel 
Carrier (APC) ang kaaway. 
Ngunit sa Barangay Villa 
Reyno, Piat pa lamang ay tinam- 
bangan na sila ng isang tim ng 
DBC-BHB. Kanilang pinasabugan 
ang tatlong siksbay gamit ang 
mga command-detonated explo- 
sive (CDX). Sampu (10) ang na- 
patay sa mga sundalo. Ilan sa 
mga tinambangan ay sa ospital 


na tuluyang namatay. 

Para itago sa mamamayan 
ang kanilang mga kaswalti sa la- 
banan sa Barangay Balanni, pa- 
lihim na inilabas ng militar ang 
mga bangkay ng mga tropa ng 
17th IB sa Barangay Calaoagan, 
Piat noong Nobyembre 22. Ngu- 
nit hindi nila maitago ito sa ma- 
raming mamamayan na nakasak- 
si sa pagkatalo ng reaksyunar- 
yong hukbo. 

Tumagal nang halos tatlong 
linggo ang aabot sa laking bri- 
gadang operasyong militar sa 
kanlurang Cagayan. Sinaklaw ni- 
to ang mga bayan ng Sto. Niño, 
Piat, Rizal at Lasam. Mahigit 
300 sundalo na kinabibilangan 
ng pinagsanib na mga pwersa 
ng 17th IB, Special Action 
Force, Special Warfare Tactics 
(SWAT), Regional Mobile Group 
ng PNP at CAFGU ang umatake. 
Ginalugad ng mga pasistang 
sundalo ang mga kabundukan at 
komunidad ng mga naturang ba- 
yan. 

Malaking sampal sa Armed 
Forces of the Philippines ang 
magkasunod na mga kabiguan 
ng militar sa kamay ng BHB 
dahil nang papasok pa lamang 
ng taong 2010 ay ipinagyaya- 
bang na ng 5th ID na nalipol 
na ang BHB sa lalawigan ng 
Cagayan. 

Mula Enero 2010 ay katum- 
bas na ng mahigit isang platun 
ang nalalagas sa pwersa ng 17th 
IB. Mas marami pa ang nasuga- 
tang mga sundalo sa tuluy-tuloy 
na mga labanan sa pagitan ng 
17th IB at mga yunit ng Danilo 
Ben Command sa kanlurang Ca- 
gayan. JABI 

MATATAGUMPAY NA OPENSIBA NG BHB Kr 


Kumpanya ng mina, 
pinarusahan ng BHB 


aari ng isang kapitalistang Taiwanese ang pina- 
rusahan ng Bagong Hukbong Bayan (BHB) sa 
ilalim ng Henry Abraham Command (HAC)-Sila- 


Te malaking kumpanya sa pagmimina na pag- S 


ngang Cagayan noong gabi ng Disyembre 2. Sinalakay 
ng isang yunit ng HAC-BHB ang compound ng Uni- 
master Conglomeration Inc. (UCI) sa Barangay 

Pateng, Gonzaga at sinunog ang kagamitan sa pag-quarry na uma- 
abot sa P10 milyon ang halaga. Bago ito, dinisarmahan ng mga 
Pulang mandirigma ang mga bantay nito ng kanilang dalawang 
shotgun na “Street Sweeper” at isang pistolang 9 mm. Hindi na- 


Po 4. 
hrap fIEC 
wan. 


man sinaktan ang mga bantay. 

Para pagtakpan ang panda- 
rambong ng magnetite ng UCI, 
na pag-aari ni Wilson Chan, ipi- 
nagmamalaki nito na malaki 
umano ang naitutulong nila sa 
proyekto ng Cagayan Economic 
Zone Authority (CEZA) sa Ilog 


Wangag sa Barangay Pateng. 
Ang pananalasa ng UCI sa likas 
na kayamanan ng Gonzaga ay 
nangyayari sa pakikipagsab- 
watan nito sa CEZA na kontrola- 
do ng pamilya ni Senate Presi- 
dent Juan Ponce Enrile. Noong 


NDF-EV, binatikos ang pagkakampo 
ng AFP sa sentro ng baryo 


inatikos ng National Democratic Front-Eastern Visayas ang 

6th Field Artillery Battery sa ilalim ng 8th Infantry Divi- 
sion sa pagkakampo ng mga tropa nito sa mismong sentro ng 
Barangay San Isidro, Las Navas, Northern Samar. Ayon kay Fr. 
Santiago Salas, ito ay paglabag sa International Humanita- 
rian Law dahil nilalagay nito sa peligro ang buhay ng mga si- 
bilyan. 

Kasabay nito, nagpugay ang NDF-EV sa mga Pulang man- 
dirigma na naglunsad ng operasyong pag-isnayp noong Nob- 
yembre 22 kung saan isang sarhento ng AFP ang napatay at 
isa pa ang nasugatan. Inilunsad ang gayong aksyon nang may 
buong pag-iingat para hindi madamay ang mga sibilyan. 

Pinabulaanan ni Fr. Salas ang bulaang kwento ni Maj. Gen. 
Mario Chan, hepe ng 8th Infantry Division ng Philippine Army, 
na nilabag ng BHB ang karapatang-tao sa taktikal na opensi- 
bang ito. Aniya, mga lehitimong target-militar ang dalawang 
sarhento at walang natamaang sibilyan. AB 

t 
kaan 


syon, 
si Chan ay nag- 
ambag sa pondong 
pangkampanya ng ka- 
salukuyang alkalde na si Carlito 
Pentecostes, Jr., na tauhan ng 
mga Enrile. Umabot sa P25 mil- 
yon ang iniambag ni Chan sa 
pondong pangkampanya ng al- 
kalde. 

Samantala, sa Davao Orien- 
tal, pinarusahan ng isang yunit 
ng BHB ang isang upisyal ng 
Philippine National Police (PNP) 
na si SPO1 Romie Cabuñas noong 
Nobyembre 29 sa Purok Daisy, 
Barangay Poblacion, Boston. 
Ayon kay Ka Roel Agustin II, ta- 
gapagsalita ng Conrado Heredia 
Command-Southern Mindanao 
Region, si Cabuhas ay isa sa mga 
nasa likod ng pagpaslang sa li- 
der-magsasaka na si Ludenio 
Monzon noong Abril 2009. 
Naglalatag din siya ng “combat 
intelligence network” at isang 
Pulang mandirigma ang napatay 
bunga nito. Naging instrumento 
rin siya sa araw-araw na pangi- 
ngikil sa mga maralitang magsa- 
saka at mangingisda, maliliit na 
negosyante at mga konsesyunar- 
yo ng pagtotroso sa Boston. [EB 


Welga laban sa mga kaltas 
sa badyet ng SUC, lumalawak 


umaluyong ang mga kilos-protesta ng libu-libong estudyan- 
D te, guro, kawani at upisyal ng mga pampublikong pamanta- 

san at kolehiyo (State Universities and Colleges o SUC) mu- 
la noong huling lingo ng Nobyembre laban sa malalaking kaltas ng 
rehimeng Aquino sa badyet para sa mga ito. 


Sa Metro Manila, sabay- 
sabay na lumabas sa mga kam- 
pus ang mahigit 8,000 estud- 
yante nitong Disyembre 1 at 
nagmartsa patungong Senado. 
Mariin nilang tinututulan ang 
malalaking bawas sa badyet ng 
halos lahat ng SUC, kabilang na 
ang P1.1 bilyon kaltas sa Main- 
tenance and Other Operating 
Expenses (bayad sa kuryente at 
tubig, pagpapaayos ng mga 
klasrum at bayad sa mga iskolar 
at kontraktwal na mga empleya- 
do tulad ng dyanitor). Binawa- 
san din nang 43% ang pondong 
pantulong sa mga estudyante 
(students financial assistance). 

Binatikos ni Kabataan Party 


secretary-general Vencer Crisos- 
tomo ang pahayag ni Depart- 
ment of Budget and Manage- 
ment (DBM) Sec. Florencio Abad 
na wala raw kaltas sa badyet at 
nadagdagan pa nga ito. Ayon 
kay Crisostomo, itinutulak nga 
ni Abad na umasa sa sarili ang 
mga SUC sa pamamagitan ng 
pagtataas ng matrikula at pag- 
papaupa ng mga ari-arian nito. 
Ito ay malinaw na komersyalisa- 
syon sa edukasyon at tuluyang 
pagtalikod ng gubyerno sa res- 
ponsibilidad nitong pondohan 
ang mga pampublikong kolehi- 
yo. Sinabi rin ni Crisostomo na 
ipinagpapatuloy lamang ni Be- 
nigno Aquino III ang dati nang 


programang Medium Term Deve- 
lopment Plan for Higher Educa- 
tion. Nakasaad sa naturang 
programa ang pagbabawas sa 
pondo ng mga SUC at ang atas 
sa kanilang lumikom ng sariling 
salapi. 

Nagkamit ng inisyal na ta- 
gumpay ang sama-samang pag- 
kilos ng mga estudyante, guro 
at mga kawani ng mga SUC. Na- 
pwersa nila ang Senado na dag- 
dagan ng P146 milyon ang bad- 
yet ng mga SUC para sa taong 
2011. Ang pondong ito ay ilala- 
gay sa Maintenance and Other 
Operating Expenses sa bawat 
SUC. Hiningi rin na bawiin ang 
pahayag ng DBM na walang kal- 
tas sa badyet. Ayon kay Kabata- 
an Party Rep. Raymond Palatino, 
malinaw na ang idinagdag na 
pondo ay pag-amin na mayro- 
ong pagbawas sa badyet. Hindi 
pa rin tapos ang laban para 
maigiit ang mas mataas na bad- 
yet dahil sinusuportahan ni 
Aquino ang planong bawasan 
ang badyet ng mga SUC. 

Sumama sa protesta ang de- 
legasyon mula sa University of 
the Philippines sa Diliman, Ma- 
nila at Los Baños (UPD, UPM at 
UPLB), Philippine Normal Uni- 
versity (PNU), Tarlac State Uni- 
versity, Polytechnic University 
of the Philippines sa Sta. Mesa, 
Maynila at Taguig, Rizal Techno- 
logical University (RTU), Eulo- 
gio “Amang” Rodriguez Institute 
of Science and Technology (EA- 
RIST), Pamantasan ng Lungsod 
ng Marikina at maging mga es- 
tudyante sa pribadong paaralan 
at mag-aaral sa hayskul. 

Sa UP Diliman, ilang libong 
estudyante, guro at kawani ang 
nagmartsa sa loob ng kampus. 

Nakiisa sa kanila ang mga prog- 
resibong kinatawan sa Maba- 
bang Kapulungan na kinabibila- 
ngan nina Bayan Muna Rep. Ne- 
ri Colmenares, Gabriela Women's 
Party Rep. Emmi de Jesus at ACT 
Teachers Rep. Antonio Tinio. 
Nagrali muna sila sa UP-Ayala 
Technohub sa Quezon (City kung 
saan sinalubong nila ng protes- 
ta ang pagdating ni Aquino. 

Sa PUP sa Sta. Mesa, Mayni- 
la, isinara ng mga estudyante 
ang tarangkahan ng eskwelahan 
at idineklarang walang pasok. 
Nakiisa sa protestang ito ang 
presidente ng PUP na si Dr. Dan- 
te Guevarra, sina 
Anakpawis Rep. 
Rafael Mariano, 
Kabataan Party 
Rep. Palatino at 
si San Juan Rep. 
Joseph Victor Ejerci- 
to. 

Nagkaroon din ng mga 
sabay na pagkilos sa Univer- 
sity of Northern Philippines, 
University of the Philippines 
in the Visayas-Miag-ao at Ilo- 
ilo City, Western Visayas State 
University, Western Visayas Col- 
lege of Science and Technology, 
Northern Iloilo Polytechnic 
State College, Capiz State Uni- 
versity, University of Southeast- 
ern Philippines (USEP) at Uni- 
versity of the Philippines-Min- 
danao. 

Kinabukasan, nagkaroon na- 
man ng protesta sa loob ng 
kampus ng Mindanao State Uni- 
versity (MSU). Umabot sa 1,400 
estudyante ang nakiisa sa pag- 
kilos. 

Nagsimula ang daluyong ng 
mga protesta noong Nobyembre 
22 nang magmartsa patungong 

Senado ang mga estudyante ka- 
sabay ng panimulang pagsalang 
ng badyet sa edukasyon. Nagla- 
bas ng manipesto ng pagkakaisa 
ang halos 100 lider ng paman- 
tasan, estudyante at guro at 
mga organisasyon, alyansa, 
publikasyon at konseho ng mag- 
aaral para labanan ang pagkal- 
tas. 

Sinundan ito noong Nobyem- 
bre 25 nang magpahayag ang 
Philippine Association of State 
Universities and Colleges (PA- 

SUC) ng paninindi- 
gan laban sa 
kaltas sa bad- 
yet at mana- 
wagan para 
sa mas ma- 
taas na 
badyet sa 
antas- 
kolehi- 
y o 

Duma- 
lo sa 
pagti- 
tipon 
'ang 87 
kinatawan ng PASUC na 
kinabibilangan ng mga presi- 
dente, direktor at pinuno ng 
mga SUC. 

Noong araw ding iyon, ma- 
higit 4,000 estudyante ng UP 
Diliman ang nagrali sa Univer- 
sity Avenue at Quezon Hall ba- 
go magmartsa patungo sa Pal- 
ma Hall. Sa UP Manila, tumigil 
ang klase sa buong College of 
Arts and Sciences at nagbarika- 
da ang mga estudyante sa ha- 
rapan ng UP-Philippine General 
Hospital (UP-PGH). Nakiisa sa 
kanila ang mga guro at maging 
mga doktor, nars at kawani ng 
PGH. 


Sa PUP Sta. Mesa, Maynila, 
umabot sa 5,000 ang nakiisa sa 
barikada ng mga estudyante sa 
pamantasan. Nagbarikada na- 
man ang 1,000 estudyante ng 
EARIST sa tarangkahan ng kani- 
lang eskwelahan. Mayroon ding 
protesta sa PNU at RTU. Naglun- 
sad naman ng raling-iglap ang 
mga estudyante sa Baguio City 
kasabay ang pagdalaw doon ni 
Aquino. Hinamon nila ang rehi- 
men na bigyang-prayoridad ang 
badyet sa edukasyon. 

Lumiban din sa kanilang mga 
klase ang 800 estudyante ng 
Quirino High School sa Quezon 
City. Mariin nilang tinutulan ang 
P21,000 kaltas sa Maintenance 
and Other Operating Expenses sa 
kanilang paaralan. 

Noong Nobyembre 26, nag- 
martsa ang 3,000 mga estud- 
yante, guro at kawani tungong 
tanggapan ng Department of 
Budget and Management (DBM) 
bago sila pumunta sa Mendiola, 
Maynila. Sa Cebu City, nag-walk 
out naman ang 400 estudyante 
kasama ang mga guro at kawa- 
ni ng UP Cebu, habang sa UP 
Mindanao at USEP ay nagkaro- 
on din ng kaparehong pagkilos. 

Noong Nobyembre 29, isang 
kilos-protesta naman ang isina- 
gawa ng mga estudyante sa 
hayskul sa tarangkahan ng PUP. 
Anila, nangangamba silang 
hindi na makapag-aaral sa mga 
SUC kapag patuloy na pinaliit 
ang badyet sa antas-kolehiyo. 
Kinabukasan, nag-walk-out ang 
mga estudyante ng UP-Minda- 
nao at USEP. Sumuporta sa ka- 
nila ang mga guro at dean ng 
USEP. Nagtungo sila sa Davao 
City kung saan ipinahayag ang 
kanilang paninindigan. AB 

Kilos-protesta ng mga estudyante 
sa iba't ibang bahagi ng daigdig 


| Paba at lumalakas ang mga kilos-protesta ng mga estud- 
yante sa iba't ibang bansa sa Europe laban sa pagtaas ng matri- 
kula at pagkaltas ng badyet para sa edukasyon. Bumwelo ang mga 
protesta nitong Nobyembre, isang buwan matapos maglunsad ang 
mga unyon ng mga manggagawa sa France at iba pang mga bansa 
ng sunud-sunod na pambansang welga. 


Tinutuligsa ng mga nagpo- 
protestang estudyante ang mga 
pagkaltas sa badyet na anila'y 
lumalabag sa karapatan nila sa 
edukasyon at ang sabwatan ng 
kani-kanilang gubyerno at mala- 
laking bangko tulad ng IMF- 
World Bank para ipatupad ang 
gayong mga hakbang. Binabati- 
kos din nila ang panggigipit ng 
mga pulis sa kanilang mapaya- 
pang mga protesta. 

Sa United Kingdom, sunud- 
sunod na mga kilos-protesta ang 


KM, naglunsad 


NAGLUNSAD ng raling-iglap 
ang mga myembro ng Kabata- 
ang Makabayan (KM) para 
ipagdiwang ang ika-46 na 
anibersaryo. nito noong 


Noyembre 30. Ang KM ay isa 
sa mga alyadong organisa- 
syon ng National Democratic 
Front 

(NDFP). 


of the Philippines 

Daan-daang kasapi ng KM 
ang nagsimulang magtipon 
dakong alas-12:30 ng hapon 
sa R. Papa Street at nagmar- 
tsa patungong Morayta St. 
hanggang sa Avenida Avenue 
sa Maynila noong Disyembre 
1. Bitbit nila ang mga plakard 
na may nakasulat na “Kabata- 
an, tumungo sa kanayunan, 
sumapi sa NPA,” “Rehimeng 

inilunsad ng mga estudyante sa 
iba't ibang lugar para labanan 
ang tripleng pagtaas ng matri- 
kula mula 3,000 tungong 9,000 
Euro at ang iba pang mga kaltas 
sa badyet ng gubyerno. 

Bago ito, nakapaglunsad na 
rin ng malawakang mga protes- 
ta ang mga estudyante noong 
Nobyembre 10 at 24. 

Samantala, mayor na dislo- 
kasyon ang naganap sa syudad 
ng Rome at iba pang lunsod ng 
Italy noong Nobyembre 30 dahil 


ng raling iglap 


US-Aquino ibagsak,” “Kabata- 
ang Pilipino, mamulat, suma- 
pi sa NPA” at “Ibagsak ang 
imperyalismong US”. 

Ayon kay Ma. Laya Guerre- 
ro, tagapagsalita ng KM, tutu- 
gunan ng KM ang panawagan 
ng Partido Komunista ng Pi- 
lipnas (PKP) sa kabataan na 
mag-ambag sa pagsusulong 
ng rebolusyonaryong pakiki- 
baka tungong estratehikong 
pagkapatas sa susunod na li- 
mang taon. Ito ay sa pama- 
magitan ng pagpapasampa ng 
paparaming kabataan sa Ba- 
gong Hukbong Bayan. Palala- 
kasin din nila ang mga mili- 
tanteng pagkilos at daluyong 
ng kilusang kabataan sa mga 
susunod na araw at buwan. WŒ 


sa malawakang kilos-protesta ng 
mga estudyante laban sa mga ti- 
naguriang reporma sa eduka- 
syon. Bago ito, libu-libong es- 
tudyante mula sa hayskul at ko- 
lehiyo ang dumalo sa isang de- 
monstrasyon sa Rome noong No- 
byembre 25. 

Sa Northern Ireland, umabot 
sa 100,000 estudyante ang nag- 
marsta sa lansangan ng Dublin 
noong Nobyembre 24 para tutu- 
lan ang 15 bilyon Euro kaltas sa 
badyet na ipinatupad ng gu- 
byerno ni Prime Minister Brian 
Cowan bilang kondisyon sa 85 
bilyon Euro na pautang ng IMF 
at Eurobank. 

Sa Greece, libu-libong estud- 
yante ang nagmartsa sa mga 
lansangan ng Athens noong No- 
byembre 24. 

Sa Bordeoux, France, nag- 
martsa ang mga estudyante ng 
hayskul laban sa planong repor- 
ma sa pensyon ng gubyerno na 
nagtataas sa edad sa pagrereti- 
ro. 

Sa Bulgaria, naglunsad ng 
kilos-protesta ang mga estud- 
yante sa Sofia University noong 
Nobyembre 16 laban sa planong 
pagkaltas sa badyet sa mga ko- 
lehiyo at pamantasan. Sa Kiev, 
Ukraine, libu-libo ang nagmar- 
tsa tungo sa Ministry of Educa- 
tion laban sa ipinapataw na ba- 
yarin sa edukasyon. 

Samantala, sa ibang panig 
ng mundo, naglunsad din ng ki- 
los-protesta ang ilandaang es- 
tudyante sa Chile noong No- 
byembre 16 laban sa planong 
pagtaas ng matrikula. Sa 
University of California-Berkeley 
sa US, nagprotesta rin ang ilang 
libong estudyante noong Nob- 
yembre 19. AB 

Ang kampanyang bungkalan sa Negros 


manggagawang bukid na pusisyunan at bungkalin ang mga 

nakatiwangwang o abandonadong lupa ng Araneta Hermanos 
Resource Corporation o Hacienda Busay sa Bago City, Negros Occi- 
dental. Dahil hindi naman ginagamit, nagpasya silang pagyamanin 
ang lupa upang pakinabangan nilang mga nagugutom. 


Ne Disyembre 2, 2008, nagpasya ang mga kasamá at mga 


Nabigo ang mga magbubukid 
sa una nilang tangkang bungka- 
lin ang lupa. Hinarang at itina- 
boy sila ng mga armadong ban- 
tay ng mga panginoong maylu- 
pa. Ngunit hindi nawalan ng de- 
terminasyon ang mga magbubu- 
kid para ipursige ang hangad ni- 
la. Mahigpit nilang pinangha- 
wakan ang mga panawagan ng 
Kilusang Magbubukid ng Pilipi- 
nas (KMP-Negros) at National 
Federation of Sugar Workers 
(NFSW) na “Lupa at Hustisya,” 
“Pagkain, Hindi Bala.” 

Pagkatapos halawan ng mga 
aral ang una nilang tangka, bu- 
malik ang mga magbubukid sa 
Hacienda Busay noong Disyem- 
bre 22, 2008. Mas marami at 
mas organisado na sila kumpara 
noong una nilang tangka. Pursi- 
gido nilang iginiit ang kanilang 
karapatang bungkalin ang naka- 
tiwangwang na lupa. 

Dahil mas determina- f 
do at mas marami / 
sila, nabigo ang 
mga armadong ban- 
tay na harangin si- 

la. Pak 

Noong araw 
na iyon ay lu- 
mikha sila ng 
kasaysayan. 
Sa kauna- #1 
unahang 
pagkakataon 
sa Negros, 

ang lupa ay binungkal ng mga 
magsasaka at manggagawang 
bukid para sa sarili nilang paki- 
nabang at hindi sa interes ng 
mga panginoong maylupa at im- 
peryalistang US. 

Breyktru! Ang balita ng ta- 
gumpay sa Hacienda Busay ay 
kumalat na parang apoy sa ka- 
nayunan ng Negros. Isang mala- 
wak na kampanyang bungkalan 
ang nasimulan. 

Sa unang sikad nito, mata- 
gumpay na naisagawa ang pag- 
bubungkal sa 24 na lugar na ti- 
natawag nilang “Land Cultivati- 
on Area” (LCA). Pagsapit ng Ok- 
tubre 2009, malawakan nilang 
tinamasa ang bunga ng kanilang 
pagkilos: Inani nila at inangkin 

ang produkto nilang 
esir palay. Ang bunga 
a | ng sama-samang 


pagbubungkal ay malayung- 
malayo kumpara sa kakarampot 
na pantawid-gutom kapalit ng 
maghapong pagtatrabaho sa tu- 
buhan ng mga asendero. 

Umabot sa 80-100 kaban ka- 
da ektarya ang kanilang inani. 
Bukod sa mataas na ani, mas 
mababa ang gastos sa trabaho 
ng mga magbubukid dahil isina- 
gawa iyon sa paraang kooperati- 
ba o “bayanihan.” Ang itinanim 
nila ay mga tradisyunal na binhi 
at hindi yaong bagong HYV 
(high-yielding variety). Kaya 
hindi nila pinroblema ang pag- 
gamit ng maraming abono at 
pestisidyo. 

Umaabot na ngayon sa mahi- 
git 40 asyenda ang mga lugar ng 
bungkalan o LCA. Ang kabuuang 
erya na pinusisyunan ay uma- 
abot na sa 1,740 ektarya. Tuwi- 
rang lumahok sa pagbubungkal 
ang 2,000 indibidwal. Mahigit 
6,000 pamilya ang nakinabang. 

Kampuhan ng mga magbu- 
bukid. Batay sa matagumpay na 

karanasan sa 
“ Hacienda Bu- 
say, nagtayo 


l ng kampo sa lugar ng bungka- 


lan ang mga magbubukid para 
hindi sila basta-basta maitaboy 
ng mga armadong bantay ng pa- 


3g nginoong maylupa. Naglagay 


sila ng mga plakard, mga 

bandera't istrimer ng Kilusang 
Magbubukid ng Pilipinas (KMP) 
at National Federation of Sugar 
Workers. 

Sa Hacienda Busay, ang mga 
magbubukid ay sama-samang 
namuhay sa kampo nila sa loob 
ng 53 araw. Organisado at koor- 

Bungkalan sa Hacienda Luisita 


Ang apoy ng kampanyang bungkalan sa Negros ay kumalat 
na rin hanggang sa Luzon. Tinutupok nito ngayon ang isa sa 
pinakamalalaking asyenda sa Central Luzon, ang Hacienda Lui- 
sita na pag-aari ng pamilyang Cojuangco-Aquino. Umaabot na 
ngayon sa 2,000 ektarya ang natamnan ng palay at ilang da- 
ang ektarya pa ang natamnan ng mga bungang kahoy at mga 
gulay. 

Bunga ng militansya, determinasyon at pagkakaisa na na- 
tamo ng mga magsasaka at manggagawang bukid sa ilang ta- 
on na nilang pakikibaka sa Hacienda Luisita, mabilis silang 
nagtamo ng mga tagumpay sa isinagawa nilang bungkalan pa- 
ra igiit ang kanilang karapatan sa lupa at hanapbuhay. Sina- 
mantala nila ang malawak na suportang moral at pulitikal sa 
kanilang pakikibaka at ang pagkahiwalay ng mga Cojuangco- 
Aquino upang igiit ang kanilang karapatan na magtanim ng 
palay at gulay. 

Sa pagtatasa ng mga magbubukid, ang bungkalan ay naka- 
tulong sa pagpapalawak ng inisyatiba, maniobra at pleksibili- 
dad sa pakikibaka ng masa. Nagbigay ito ng kita sa mga wel- 
gista at dagdag na panustos sa piket, kaya nakapagpatibay ito 
sa pagkakaisa at paglaban ng masa. 

Hindi basta makakatkat sa kamalayan ng masa ang tumi- 
mo nang mga aral ng sama-samahang paglaban at organisa- 
dong inisyatiba. Puhunan nila ang kamalayang ito upang igi- 
it ang kanilang demokratikong karapatan sa lupa at hanapbu- 
hay sa halip na umasa sa awa at limos ng panginoong maylu- 
pa at reaksyunaryong estado. 

Batid ng mga magsasaka at manggagawang bukid na hin- 
di basta-basta isusuko ng mga Cojuangco-Aquino ang mono- 
polyo nila sa lupa. Kaya batid din nila ang pangangailangang 
pagtibayin ang kanilang pagkakaisa upang harapin ang mga 
banta ng dahas at panlilinlang ng mga panginoong maylupa 
para wasakin ang kanilang mga tagumpay. AB 


dinado silang nagtutulungan sa 
pagbubungkal. Kabilang sa mga 


mga bata. Nagdagdag pa sila ng 
mga tolda para magsilbing mga 
gwardyang postehan laban sa 
parating na mga manggugulong 
bayarang tauhan ng mga pangi- 
noong maylupa. 

Nagawa nilang maging orga- 
nisado at koordinado ang pagki- 


kampanyang eduka- 
syon para pataasin 
pa ang kamulatan ) 
ng mga kasapi la- 
ban sa panlilin- 
lang ng mga pa- 4 
nginoong may- , 

los dahil sa nabuo nilang mga 
komite at minantineng mga is- 


nagtrabaho ang kababaihan at truktura ng kumand. Nagpatuloy 
din ang paglulunsad nila ng 


lupa, kasabwat ang Department 
of Agrarian Reform. 

Mula tubuhan tungong pro- 
duktibong lupang agrikultu- 
ral. Ang Negros ang ika-apat sa 
pinakamalalaking isla sa Pilipi- 
nas kasunod ng Luzon, Minda- 
nao at Samar. May kabuuang su- 
kat itong 12,700 kilometro 
kwadrado. Binubuo ito ng Neg- 
ros Occidental (bahagi ng West- 
ern Visayas o Region 6) at Neg- 
ros Oriental (na nasa Region 7 o 
Central Visayas). 

Sa kauna-unahang pagkaka- 
taon sa kasaysayan ng Negros, 
ang lupa ay tinamnan ng palay 
at gulay para kainin at pakina- 
bangan ng mga magsasaka at 
manggagawang bukid. Mula pa 
noong ika-19 na siglo, ang eko- 
nomya ng Negros ay nakasalalay 
na sa pagtatanim ng tubo na 
pang-eksport at produksyon ng 
asukal. Nagdulot ito ng mahaba 
at mapait na kasaysayan ng ka- 
gutuman sa mga magsasaka at 
manggagawang bukid sa Negros, 
habang ang mga naghaharing 
uri ay nagpakasasa sa yaman at 
luho. 

Ang ekonomyang ito ang si- 
ya ring kumokontrol sa siste- 
mang pampulitika sa Negros. 
Ang halos buong pamahalaan ay 
hawak o impluwensyado ng mga 
asendero. Ngunit ngayon, nag- 

sisimula nang 
maging depen- 

- sibo ang pusi- 
* syon ng mga panginoong 
/ maylupa at ang estadong kon- 
trolado ng panginoong maylupa 
at kumprador burgesya. Unti- 
unti na ring nababasag ang ka- 
ayusang ito dahil sa militante at 
sama-samang pagkilos ng ma- 
sang anakpawis sa Negros. AB 

PANANALANTA NG PASISTANG ESTADO 


Mga abusong militar sa Bicol 
at Southern Mindanao 


umaabot na sa 11 ang biktima ng ekstrahudisyal na pama- 


Wi pang anim na buwan sa Malacafang si Aquino ngunit 


maslang mula Hulyo hanggang Nobyembre sa Bicol pa la- 
mang. Hinigitan na nito ang sampung biktimang sinalbeyds sa hu- 
ling anim na buwan ng dating rehimeng US-Arroyo. Sa kabuuan ay 
umaabot na sa 21 ang mga biktima ng pamamaslang mula Enero 


hanggang Nobyembre sa Bicol. 
Pinakamarami rito (12 bikti- 
ma) ay sa Albay na itinakdang 
prayoridad ng AFP para durugin 
ang rebolusyonaryong kilusan. 
Pinakahuling biktima si Er- 
nesto Maniago, Chief Tanod ng 
Barangay Taisan, Legazpi (City 
na pinaslang nitong Nobyembre 
23. Bago ito, minasaker ng mga 
tropa ng 9th ID-AFP sina Bara- 
ngay Kagawad Wilfredo Lotino 


at dalawa niyang kapamilya sa 
Barangay Nabas-an, Daraga, Al- 
bay noong Oktubre 11. Minasa- 
ker din ang apat na magsasaka 
sa Barangay Sta. Maria, Mobo, 
Masbate noong Setyembre 7. 
Samantala, apat na aktibista 
ang dinakip ng pinagsanib na 
pwersa ng 9th IB at PNP-Daet 
nang salakayin ang upisina ng 
Karapatan sa Daet, Camarines 


ia 


Norte bandang alas-10:30 ng 
umaga ng Nobyembre 22. Ang 
mga dinakip ay sina Smith Bar- 
don, tagapangulo ng Kilusang 
Magbubukid ng Pilipinas-Daet; 
Denver Bacolod, istap ng Kara- 
patan-Daet; Mherlo Bermas, 
myembro ng Kabataan Partylist; 
at Elpedio de Luna, isang dating 
bilanggong pulitikal na kalalaya 
pa lamang noong isang buwan. 
Sinampahan si Bardon ng gawa- 
gawang kasong pagpatay sa- 
mantalang nakapiit pa rin ang 
tatlo niyang kasamahan kahit 
walang isinasampang kaso laban 
sa kanila. 

Sa Southern Mindanao Regi- 
on, nakapagtala ang Karapatan 
ng 64 na iba't ibang kaso ng 
paglabag sa karapatang-tao ba- 
go pa man mag-anim na buwan 
sa panunungkulan si Aquino. W 


Pagpatay sa mga sibilyan, pinagtatakpan ng AFP 


Noe nakaraang ilang linggo lamang, su- 
nud-sunod na nalantad ang pagsisinunga- 
ling ng Armed Forces of the Philippines (AFP) 
upang pagtakpan ang pamamaslang nila ng 
mga sibilyan. Noong Disyembre 1, muli na na- 
mang naglubid ng buhangin ang AFP upang 
pagtakpan ang pagkakapatay ng 74th IB sa 
apat na pasaherong lulan ng bus na pinaulanan 
nito ng bala matapos harangin sa isang tsek- 
poynt sa Catanauan, Quezon. 

Pinalalabas ngayon ng AFP na tatlo sa apat 
na biktima ay mga kasapi ng Bagong Hukbong 
Bayan (BHB) na anito'y nagpaplano sana ng 
reyd sa bayan ng San Francisco, Quezon habang 
ang isa naman ay pasaherong “biktima ng 
crossfire.” Inagaw umano ng mga gerilya ang 
bus para gawing pananggalang ang mga pasa- 
hero sa kanilang pagtakas. 

Napatay sa pamamaril ang mga pasaherong 

sina Teodora Tolentino ng Gumaca, Quezon, 52; 
Joely Pines ng San Francisco, Quezon, 45; Cher- 
ry Gil Maaliw, 23, isang guro sa Sariaya, Que- 
zon; at ang konduktor ng bus na si Joel Cava- 
nes, 36, ng Catanauan, Quezon. Ilan pa ang su- 
gatan. 

Mahigpit na pinabulaanan ng Apolonio 
Mendoza Command ng Bagong Hukbong Bayan 
(BHB) sa Quezon ang pahayag ng AFP. Anito, 
ang naturang bus ay inagaw ng mga mangho- 
holdap sa Mulanay, Quezon at hinabol ng mga 
pulis hanggang umabot sa tsekpoynt ng militar 
sa Catanauan. Wala ni isang kagawad ng BHB 
ang lulan ng naturang bus. Pinabulaanan din 
ng pulis ang pahayag ng militar. 

Bukod sa paggamit ng sobrang lakas-pamu- 
tok, pinagbabaril ng mga sundalo ang bus nang 
walang pagsasaalang-alang sa kaligtasan ng 
mga pasahero nito. AB 


KP SA IBAYONG DAGAT 


US, nang-uupat ng gera sa Korea 


ariing kinundena ng International League of People's Strug- 
M gle (ILPS) ang pang-uupat ng gera ng US at papet na gub- 
yerno ng South Korea laban sa Democratic People's Repub- 


lic of Korea (DPRK). 

Ito ay matapos bombahin ng 
mga papet na pwersa ng South 
Korea ang teritoryong pandagat 
ng DPRK noong Nobyembre 23 
bandang ala-1 ng hapon. Dahil 
dito, natulak ang DPRK na bom- 
bahin ang islang Yonphyong sa 
hangganan ng South Korea bi- 
lang depensa sa sarili. 

Sa burgis na masmidya, hin- 
di halos nababanggit ang na- 
unang pambobomba ng South 
Korea. Pinalalabas ng mga ito 
na nang-uupat ng gera ang 
DPRK para bigyang-katwiran ang 
paghahanda ng South Korea sa 
panibagong pagsiklab ng gera at 
ng pagpapakat ng US ng mga 
pwersa at mapanlipol na sanda- 
ta laban sa DPRK. 

Kaagad na ipinakat ng US 
ang USS George Washington, 
isang barko de gerang may ar- 
mas nukleyar, sa mga dagat sa 
hangganan ng dalawang Korea. 
Nagpakat din ito ng iba pang 
barko at daan-daang eroplanong 
pandigma para umano sa mga 
bagong ehersisyong militar ka- 
sama ang South Korea at Japan 
bilang pagbabanta sa DPRK. 
Umaabot sa 70,000 tropa ang 
minobilisa ng US para sa isang 
linggong maniobrang militar 
malapit lamang sa hangganan 
ng DPRK. 

"Malinaw na nang-uupat ang 
mga papet na pwersa ng South 
Korea sa panunulsol ng US," ani 

Prof. Jose Ma. Sison, tagapa- 
ngulo ng ILPS. 

Binatikos din ng North Ko- 
rea ang paggamit sa mga sibil- 
yang residente ng Yonphyong 
bilang mga pananggalang ka- 
sabay ng pagpapahayag ng 


kalungkutan sa pagkakasawi ng islang 


apat na tao, kabilang ang da- 
lawang sundalong South Ko- 
rean, sa ginawa nitong depensa. 

Sinabi ng DPRK na ipinapa- 
kita ng ehersisyong militar ng 
US at South Korea na ang US 
ang siyang pangunahing nagpa- 
kana sa insidente. Umaabot sa 
1,400 ang populasyong sibilyan 
ng Yonphyong na ginawang ba- 
seng militar ng South Korea. 

Ibinunyag din kamakailan la- 
mang ng progresibong website 
na Wikileaks ang nakuha nitong 
mga bagong sikretong doku- 
mento na nagpapakita ng pag- 
papakana ng US at South Korea 
na pabagsakin ang North Korea 
at pigilin ang pag-iisang muli 
ng dalawang bansa sakali mang 
bumagsak ang North Korea bun- 
sod umano ng mga pang-eko- 
nomya at pampulitikang proble- 
ma nito. 

"Ang mga pwersang militar 
ng US ay sangkot sa lahat ng 
mga mapandigmang maniobra 
ng South Korea mula noong Ko- 
rean War (1950-53), sa pagpa- 
tay sa milyun-milyong Koreano 
at pag-okupa sa South Korea 


Yonphyong 


PAA. 


#r Seoul 


South 
Korea 


mula nang matapos ang World 
War II," ani Prof. Sison. 
"Iginigiit namin na alisin ng 
US ang 3,000 tropa nito sa 
South Korea para bigyang-daan 
ang mapayapang pag-iisang 
muli ng Korea at matamo ng 
sambayanang Koreano ang kara- 
patan sa pagpapasya-sa-sarili. 
Iginigiit namin ang kagyat na 
pagtigil ng US at South Korea sa 
kanilang mga maniobra at 
ehersisyong militar laban sa 
DPRK. Dapat na ring itigil ng US 
ang mga panggigipit nito laban 
sa DPRK,” ayon pa sa kanya. 
Ang Korea ay isang peninsu- 
la sa hilagang silangang Asia. 
Matatagpuan sa hilaga nito ang 
Russia, sa hilagang kanluran 
ang China at sa timog kanluran 
ang Japan. [AB] 

Marami pang hamon sa pagsusulong 
ng usapang pangkapayapaan 


National Democratic Front of the Philippines 

(NDFP), idineklara ng Komite Sentral at Ko- 
misyong Militar ng Partido Komunista ng Pilipinas 
at Pambansang Konseho ng NDFP ang 18-araw na 
unilateral na tigil-putukan ngayong Disyembre 
16, 2010 hanggang Enero 3, 2011. Ang gayong 
unilateral na deklarasyon ng suspensyon ng mga 
opensibang aksyong militar ng Bagong Hukbong 
Bayan (BHB) ay inilabas ng pamunuan ng Partido 
at NDFP sa batayang makatao at bilang pagpapa- 
kita ng kagandahang-loob sa pagdiriwang ng tra- 
disyunal na kapistahan ng Pasko at Bagong Taon. 
May katugon at kasabay ding deklarasyon ang 
gubyernong Aquino. 

Layunin ng kagandahang-loob ng NDFP at 
magkatugong tigil-putukan ng NDFP at ng Gub- 
yerno ng Republika ng Pilipinas (GRP) na likhain 
ang mainam na kundisyon para sa usapang pang- 
kapayapaan. Nais nitong hikayatin ang pagpapa- 
laya sa mga ikinulong na konsultant at istap ng 
NDFP sa usapang pangkapayapaan at iba pang bi- 
langgong pulitikal, ang lubos na pagsasakatupa- 
ran ng Joint Agreement on Safety and Immunity 
Guarantees (JASIG), ang pagwawakas sa mga 
paglabag sa karapatang-tao alinsunod sa pagta- 
taguyod sa Comprehensive Agreement on Respect 
for Human Rights and International Humanitarian 
Law (CARHRIHL), at ang pagpapahusay ng mga 


S a rekomendasyon ng Negotiating Panel ng 

kundisyon para sa pagpapatuloy ng usapang 
pangkapayapaan. 

Ang magkatugong tigil-putukan ng GRP at 
NDFP ay resulta ng pagsisikap ng mga panel nito 
sa impormal na pag-uusap sa Hongkong nitong 
unang linggo ng Disyembre. Tinatanaw ang pag- 
daraos ng mga panimulang usapan sa Enero at 
pormal na pagpapatuloy ng mga usapan sa Pebre- 


US, nang-uupat 
ng gera sa Korea 

Mga tuntunin sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 

Alisin ang check sa Shrink oversized pages to paper size 
I-click ang Properties 

I-click ang Advanced 

Tiyaking naka-set sa 100% ang Scaling 

Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


